《美杨志诚》
元代·吴景奎

省郎勋胄著关西，江左行师纵马蹄。鞭算熟谙军旅事，笔筹不使简书稽。

笑谈风动嫖姚幕，步武云随宰相堤。如此定功须第一，金门天近听朝鸡。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。